Baranofi saar
Baranofi saar (ka Sitka saar; tlingiti Sheet’-ká X'áat'l) on saar Põhja-Ameerika läänerannikul Aleksandri saarestikus. Saar on 160 km pikk ja kuni 48 km lai. Pindala on 4160 km2. Ta on pindalalt Ameerika Ühendriikide 10. saar. 1799. aastal rajati saarele venelaste asundus. 1804–1867 oli saar Vene Alaska haldus- ja karusnahakaubanduse keskus. Saar sai nime kuberner Aleksandr Baranovi järgi. 2000. aasta rahvaloenduse ajal elas saarel 8532 inimest. Saarel asub Sitka linn, mille haldusalasse kuulub peaaegu kogu saar.